**ELŐTERJESZTÉS**

**Körmend város Önkormányzata Képviselő-testülete 2013. június 25-i ülésére**

**Tárgy**: Dr. Nagy János urologus szakorvos bérleti kérelme

Tisztelt Képviselő-testület!

Dr. Nagy János urologus szakorvos azzal a kéréssel fordult az Önkormányzathoz, hogy az Önkormányzat engedélyezze számára a Körmend, Rákóczi u. 5. szám alatti épületben a Simon Med Bt. által használt ingatlanrész használatát.

Dr. Nagy János urologiai szakrendelést kíván biztosítani magánrendelésként a városban. A Simon Med Bt-vel meg tudott állapodni a helyiség használatát illetően, illetve vállalja ugyanazon közműterhek viselését, amelyet az épületben ténykedő többi orvos is megfizet.

Testületi jóváhagyás esetén a Dr. Nagy Jánossal kötendő szerződésben az Önkormányzat érdekeit képviselni kell tekintettel arra, hogy az ingatlanon többes használat jön így létre, amely során garantálni kell továbbra is az Önkormányzat feladatellátási kötelezettségének teljesíthetőségét.

Kérem a tisztelt Képviselő-testületet, hogy a határozati javaslatot támogatni szíveskedjék.

**HATÁROZATI JAVASLAT**

Körmend város Önkormányzata Képviselő-testülete hozzájárul ahhoz, hogy a Körmend, Rákóczi u. 5. szám alatti háziorvosi rendelőben, a Simon Med Bt. által használt helyiséget Dr. Nagy János használatba vegye 2013. augusztus 1. napjától kezdődően határozatlan időre urológiai szakrendelés céljából. Dr. Nagy János a helyiség használatáért ugyanazon közműterheket köteles viselni, amelyet az épületben ténykedő többi orvos is megfizet az Önkormányzat részére. A szerződésben az Önkormányzat érdekeit szolgáló kikötéseket szerepeltetni kell.

Körmend, 2013. június 12.

**Bebes István**

**polgármester**